**მცირე და საშუალო საწარმოთა ფინანსური ანგარიშების მომზადების სწავლებით დაინტერესებულ პირთა საყურადღებოდ!**

ფედერაციის სასწავლო ცენტრი აგრძელებს მსმენელთა მიღებას კურსზე:

**მცირე და საშუალო საწარმოთა ფინანსური აღრიცხვის საერთაშორისო სტანდარტები - აღრიცხვა, ფინანსური ანგარიშგების მომზადება და სამართლიანი წარდგინება (თეორია და პრაქტიკა).**

სწავლება წარიმართებამსს ფასს სტანდარტის ცნობადობის ამაღლების პროექტის ფარგლებში საბოლოო მომხმარებლისთვის განკუთვნილი პროგრამით. მსმენელებს მიეწოდება მასალა, რომლითაც კურსდამთავრებული შეძლებს დამოუკიდებლად მოამზადოს სრული პაკეტი და ექნებათ საფუძვლიანი წარმოდგენა სტანდარტზე გადასვლის პროცედურების შესახებ.

პროგრამა მოიცავს **სულ 36 საათს** (12 შეხვედრა), აქედან, 34 საათი ეთმობა ლექციებს, ხოლო 2 საათი გამოყოფილია ტესტირებისთვის.

 სწავლებას ჩაატარებენ: ბუღალტრული აღრიცხვის, ანგარიშგების და აუდიტის ზედამხედველობის სამსახურის ინიციატივითა და მსოფლიო ბანკის მხარდაჭერით, ამერიკის შეერთებული შტატების საერთაშორისო განვითარების სააგენტოს (USAID) „მმართველობა განვითარებისათვის“ (G4G) პროექტის ფარგლებში მეორე და მესამე  კატეგორიის საწარმოებისთვის მსს ფასს სტანდარტის დანერგვის ხელშეწყობის პროგრამით მომზადებული ტრენერები.

მსმენელთათვის მაქსიმალური ხელშეწყობის მიზნით, სწავლების გადასახადი მინიმალურია - **სულ 400 ლარი.** ათვისებადობის უზრუნველსაყოფად, ჯგუფში მსმენელის რაოდენობა არ გადაჭარბებს 20 მსმენელს. დღის განმავლობაში სწავლის ხანგრძლიობა სამი საათია. კვირაში დღეების რაოდენობა და დაწყების დრო განისაზღვრება მსმენელებთან შეთანხმებით. ამასთან, მსმენელებს ექნებათ საკმარისი დრო მასალების დასამუშავებლად და დავალებათა მოსამზადებლად.

სწავლების პროცესში მსმენელები მიიღებენ ცნობიერების ამაღლებისთვის სრულ პაკეტს, რომელშიც შედის:

* სილაბუსი (ექსელის ფორმატში);
* პრეზენტაცია ppt ფორმატში;
* საშინაო დავალება თავისი პასუხებით;
* ფინანსური ანგარიშგების შაბლონი ექსელის ფორმატში და ამოცანის პირობა;
* პრაქტიკული სავარჯიშო;
* სარეკომენდაციო ხასიათის საბოლოო ტესტის ნიმუში.

**კურსდამთავრებულებზე გაიცემა სერტიფიკატები.**

მოთხოვნიდან გამომდინარე, შესაძლებელია ერთდროულად რამდენიმე ჯგუფის სწავლება. კურსები ჩატარდება რეგიონებშიც - ბათუმსა და ქუთაისში (იმ შემთხვევისთვის, თუ შეიქმნება 20 კაციანი ჯგუფი).

ფედერაციის სასწავლო ცენტრმა უკვე ჩაუტარა სწავლება საბოლოო მომხმარებელთა ერთა ჯგუფს და მათზე გაიცა შესაბამისი სერტიფიკატები (იხ. საიტზე). განაცხადების მიღება კვლავაც გრძელდება, თუმცა გამოხმაურება სასურველზე ნაკლებია. მე-2 და მე-3 კატეგორიის საწარმოების ფინანსური ანგარიშგების მომზადებისა და წარდგენის მიმართ მოთხოვნების სირთულისა და პროგრამაში საბოლოო მომხმარებლების ჩართვის მიზანშეწონილობის გათვალისწინებით, მოგიწოდებთ გამოიჩინოთ მეტი აქტიურობა და დროულად გაიაროთ სასწავლო კურსები. გაუწიეთ რეკომენდაცია სხვა დაინტერესებულ პირებსაც.

 სწავლება დაიწყება, როგორც კი ჯგუფში 15 მსმენელი მოგროვდება, რაზეც გეცნობებათ დაუყოვნებლივ. დაიჭირეთ თადარიგი და გამოაგზავნეთ განაცხადები.

      სწავლება ჩატარდება მისამართზე: თბილისი, ეგნატე ნინოშვილი 55.

 სწავლებაში ჩარვისთვის აუცილებელია დაინტერესებულმა პირმა:

ა) გაიარონ რეგისტრაცია - შეავსონ და გამოაგზავნონ   განაცხადი ფედერაციის ელ. მისამართზე (gfaafm@gmail.com) თანდართული ნიმუშის მიხედვით;

ბ) გადაიხადონ **სწავლის საფასური (400 ლარი**) - თანხა  ჩარიცხონ ფედერაციის სასწავლო ცენტრის ანგარიშზე: შპს „აუდიტი და ფინანსური მენეჯერი“ ს/კ 404920519, საბანკო რეკვიზიტები:**ა/ა GE31BG0000000320477000; სს „საქართველოს ბანკი“, ბანკის კოდი: BAGAGE22.**

**ფედერაციის ადმინისტრაცია**

           **გ ა ნ ც ხ ა დ ე ბ ა**

1. სახელი

1. გვარი
2. პირადი ნომერი (თერთმეტ ციფრიანი ნომერი)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

1. საკონტაქტო ტელეფონი
2. ელ ფოსტა

 გთხოვთ, ჩამრთოთ „მცირე და საშუალო საწარმოების ფინანსური ანგარიშგების

საერთაშორისო სტანდარტის სწავლების მსმენელთა ჯგუფში“

ხელმოწერა

თარიღი